കരുണചെയ്‍വാൻ

ഇരയിമ്മൻ തമ്പി മലയാളഭാഷയിൽ രചിച്ചിരിക്കുന്ന  ഒരു കർണ്ണാടകസംഗീതകൃതിയാണ് കരുണചെയ്‍വാൻ എന്തു താമസം കൃഷ്ണാ. ശ്രീരാഗത്തിൽ രചിച്ചിരിക്കുന്ന ഈ കൃതി ചെമ്പൈ വൈദ്യനാഥഭാഗവതർ യദുകുലകാംബോജിരാഗത്തിൽ പാടി പ്രശസ്തമാക്കി. തന്റെ എല്ലാ കച്ചേരികളിലും അദ്ദേഹം ഉൾപ്പെടുത്തിയ ഈ കൃതിയാണ് 1974 ഒക്ടോബർ 16 -ന് മരണത്തിനുമുൻപ് അദ്ദേഹം അവസാനമായി ആലപിച്ചതും. ആദിതാളത്തിലാണ് ഈ കൃതി  ചിട്ടപ്പെടുത്തിയിരിക്കുന്നത്.

വരികൾ
പല്ലവി
കരുണ ചെയ്യാനെന്തു താമസം കൃഷ്ണാ    
കഴലിണ കൈതൊഴുന്നേൻ
അനുപല്ലവി
ശരണാഗതന്മാർക്കിഷ്ടവരദാനം ചെയ്തുചെമ്മേ   
ഗുരുവായൂർപുരം തന്നിൽ   
മരുവുമഖില ദുരിതഹരണ ഭഗവൻ (കരുണ)
ചരണം 
ഉരുതരഭവസിന്ധൗ ദുരിത സഞ്ചയമാകും   
തിരതന്നിൽ മരുവുന്ന നരതതിക്കവലംബം   
മരതകമണിവർണ്ണൻ ഹരിതന്നെയെന്നും തവ   
ചരിതവർണ്ണനങ്ങളിൽ സകലമുനികൾ   
പറവതറിവനധുനാ (കരുണ).

അവലംബം

പുറത്തേക്കുള്ള കണ്ണികൾ
 ചെമ്പൈയുടെ ആലാപനം
 പി. ജയചന്ദ്രന്റെ ആലാപനം

വർഗ്ഗം:ഇരയിമ്മൻ തമ്പി ചിട്ടപ്പെടുത്തിയ കൃതികൾ
വർഗ്ഗം:യദുകുലകാംബോജി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:മലയാളഭാഷയിൽ ചിട്ടപ്പെടുത്തിയ സംഗീതകൃതികൾ